**2. 4. 2020.**

Dragi učenici!

Za danas sam vam pripremila zadatke za lektiru kao što sam obećala, ali bit će tu i zanimljivih kvizova i listića… Pa krenimo…

**HRVATSKI JEZIK** – **Nevenka Videk: Pismo iz Zelengrada (LEKTIRA)**

Nadam se da ste svi pročitali lektiru i da nećete imati poteškoća u rješavanju zadataka.

Lektirne zadatke možete rasporediti u dva dana (ČETVRTAK I PETAK) tako da ne morate žuriti. Pišite polako i uredno.

Nadam se da se svima svidjela lektira. Što mislite, je li ova lektira priča ili pjesma? Ova lektira je priča, ali je napisana u stihovima.

O čemu govori ova priča? Priča govori o čuvanju ljepote i čistoće prirode.

Takve priče nazivamo EKO PRIČE ili ekološke priče.

Sada otvorite vaše pisanke za lektiru i prvo zapišite sljedeće:

 Nevenka Videk

 Pismo iz Zelengrada

Pismo iz Zelengrada je priča napisana u stihovima.

EKO PRIČA je priča koja govori o čuvanju ljepote i čistoće prirode.

\_\_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_ \_\_\_\_

Poigrajte se i zabavite uz kviz Pismo iz Zelengrada koji ćete pronaći na ovoj poveznici:

<https://view.genial.ly/5a9d860c5e2a2113a8a2305a#page-1>

\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_ \_\_\_

Vaš je sljedeći zadatak odgovoriti na pitanja koja slijede.

Pitanja ne trebate prepisivati, ali trebate pisati redni broj odgovora i odgovarati potpunim rečenicama. Preskočite jedan red u pisanci i napišite:

Odgovori na pitanja:

1.

2.

3. itd.

Nakon odgovora na sva pitanja, **ilustriraj** dio priče koji ti se najviše svidio.

\_\_\_\_ \_\_\_\_\_ \_\_\_\_\_\_ \_\_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_

**Odgovori na sljedeća pitanja.** (prvo usmeno, zatim pisano)

1. Gdje se zbiva radnja ove priče?

2. Tko su stanovnici Zelengrada?

3. Što se dogodilo potočiću?

4. Zašto su životinje zabrinute?

5. Tko je onečistio potok?

6. Odakle je stiglo smeće?

7. Tko je očistio potok?

8. Što bi ti poručio/la ljudima?

 NE ZABORAVITE ILUSTRACIJU!

**PRIRODA I DRUŠTVO** – Proljeće u zavičaju (vježbanje i ponavljanje)

Danas ćemo ponoviti sve što smo naučili o proljeću.

Za početak odigrajte kviz koji se nalazi na ovoj poveznici:

[https://wordwall.net/hr/resource/1060534/priroda-i-dru%c5%a1tvo/2razred-prolje%c4%87e](https://wordwall.net/hr/resource/1060534/priroda-i-dru%C5%A1tvo/2razred-prolje%C4%87e)

Zatim riješite nastavni listić koji se nalazi u priloženim dokumentima na web stranici škole.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GLAZBENA KULTURA** – N. Rimski – Korsakov: Bumbarov let (slušanje)

 (udžbenik str. 45.)

* poslušajte dvije različite izvedbe skladbe „Bumbarov let“ kompozitora N. Rimski – Korsakova (CD SLUŠAJMO, br. 24. i 25.)

Prepoznaješ li instrumente u oba primjera? Koja izvedba, po tebi, bolje dočarava let bumbara, 1. ili 2.?

* nakon toga u bilježnice iz glazbenog upišite:

Slušanje:

N. Rimski - Korsakov

 Bumbarov let

1. primjer) (2. primjer)

 IZVOĐAČI: - violončelo i glasovir - orkestar

 UGOĐAJ: - razigran - razigran

 TEMPO: - brz - brz

ZAOKRUŽI onaj primjer koji, po tebi, bolje dočarava let bumbara.

Dok još jednom slušaš primjere skladbe, nacrtaj u bilježnicu kako izgleda taj bumbarov let u prirodi među cvijećem.

**TO JE SVE ZA DANAS. PUNO VAS POZDRAVLJA VAŠA UČITELJICA MIRJANA!**